DA Den Europæiske Unions Tidende L 250/237

EUROPA-PARLAMENTETS AFGØRELSE

af 10. maj 2011

om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling for regnskabsåret 2009

(2011/608/EU)

EUROPA-PARLAMENTET,

der henviser til det endelige årsregnskab for Det Europæiske Fællesforetagende for ITER og Fusionsenergiudvikling for regnskabsåret 2009,

der henviser til Revisionsrettens beretning om årsregnskabet for Det Europæiske Fællesforetagende for ITER og Fusionsenergiudvikling for det regnskabsår, der afsluttedes den 31. december 2009, med fællesforetagendets svar (1),

der henviser til Rådets henstilling af 15. februar 2011 (05894/2011 — C7-0051/2011),

der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

der henviser til Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (3), særlig artikel 5,

der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

der henviser til forretningsordenens artikel 77 og bilag VI,

der henviser til betænkning fra Budgetkontroludvalget (A7-0131/2011),

1. meddeler direktøren for Det Europæiske Fællesforetagende for ITER og Fusionsenergiudvikling decharge for gennemførelsen af fællesforetagendets budget for regnskabsåret 2009;

2. fremsætter sine bemærkninger i nedenstående beslutning;

3. pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Fællesforetagende for ITER og Fusionsenergiudvikling, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

Jerzy BUZEK Formand Klaus WELLE Generalsekretær

(1) EUT C 342 af 16.12.2010, s. 22.

(2) EFT L 248 af 16.9.2002, s. 1.

(3) EUT L 90 af 30.3.2007, s. 58.

(4) EFT L 357 af 31.12.2002, s. 72.

DA Den Europæiske Unions Tidende L 250/238

EUROPA-PARLAMENTETS BESLUTNING

af 10. maj 2011

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling for regnskabsåret 2009

EUROPA-PARLAMENTET,

der henviser til det endelige årsregnskab for Det Europæiske Fællesforetagende for ITER og Fusionsenergiudvikling for regnskabsåret 2009,

der henviser til Revisionsrettens beretning om årsregnskabet for Det Europæiske Fællesforetagende for ITER og Fusionsenergiudvikling for det regnskabsår, der afsluttedes den 31. december 2009, med fællesforetagendets svar (1),

der henviser til Rådets henstilling af 15. februar 2011 (05894/2011 — C7-0051/2011),

der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

der henviser til Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (3), særlig artikel 5,

der henviser til finansforordningen for Det Europæiske Fællesforetagende for ITER og Fusionsenergiudvikling vedtaget af bestyrelsen den 22. oktober 2007 (i det følgende benævnt ITER-finansforordningen),

der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

der henviser til forretningsordenens artikel 77 og bilag VI,

der henviser til betænkning fra Budgetkontroludvalget (A7-0131/2011),

A. der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

B. der henviser til, at Det Europæiske Fællesforetagende for ITER og Fusionsenergiudvikling befinder sig i opstartfasen og ikke fuldt ud har implementeret sine systemer for intern kontrol og finansielle oplysninger i løbet af 2009,

C. der henviser til, at ITER-finansforordningen er baseret på rammefinansforordningen, som blev ændret for nylig for at bringe den i overensstemmelse med ændringerne til finansforordningen for det almindelige budget,

D. der henviser til, at Revisionsretten afgav udtalelse nr. 4/2008 om ITER-finansforordningen den 9. oktober 2008,

Budgetgennemførelse

1. konstaterer, at fællesforetagendets endelige budget for 2009 var på 173 600 000 EUR, og at udnyttelsesgraden for betalingsbevillingerne var på 65,3 %;

2. erkender, at fællesforetagendet stadig befinder sig i opstartfasen, og at underudnyttelsen mest skyldes forsinkelser i Euratoms fusionsprogram, hvilket Revisionsretten også konstaterede i 2008;

3. bemærker, at bankindskud ved årets udgang udgjorde 42 000 000 EUR, hvilket er et brud på budgetprincippet om balance;

4. anser det for at definere anvendelsen af denne udtagelse fra det generelle budgetprincip om balance for vigtigt at fastslå, på hvilke betingelser resultatopgørelsen, hvis den er positiv, opføres på fællesforetagendets budget for det efterfølgende regnskabsår;

Regnskabsaflæggelse

5. opfordrer fællesforetagendet til at harmonisere sine regnskaber efter Kommissionens anvisninger;

6. konstaterer, at ITER i modsætning til andre EU-fællesforetagender fuldt ud finansieres med offentlige midler;

Interne kontrolsystemer

7. opfordrer indtrængende fællesforetagendet til at afslutte implementeringen af sit system for intern kontrol og finansielle oplysninger;

8. opfordrer desuden fællesforetagendet til at indarbejde en særlig henvisning til de beføjelser, der tillægges den interne revisionstjeneste (IAS) i dennes egenskab af intern revisor for fællesforetagendet, i sine finansielle bestemmelser på grundlag af bestemmelserne i rammefinansforordningen for fællesskabsorganer;

9. mener især, at IAS' rolle som intern revisor bør være at rådgive fællesforetagendet om risikostyring ved at afgive uafhængige udtalelser om forvaltnings- og kontrolsystemernes kvalitet og ved at fremsætte henstillinger til forbedring af betingelserne for transaktionernes gennemførelse og til fremme af en forsvarlig økonomisk forvaltning; anser det ligeledes for vigtigt, at fællesforetagendet forelægger dechargemyndigheden en beretning udarbejdet af dets direktør, som opsummerer det antal og de typer interne revisioner, der er udført af den interne revisor og de anbefalinger, der er fremsat, samt opfølgningen heraf;

10. er af den opfattelse, at fællesforetagendet i betragtning af størrelsen af dets budget og kompleksiteten af dets opgaver bør nedsætte et revisionsudvalg, der rapporterer direkte til bestyrelsen;

Finansforordningen

11. opfordrer indtrængende fællesforetagendet til at ændre sin finansforordning for at integrere de anbefalinger, Revisionsretten i udtalelse 4/2008 afgav om denne forordning; ser et behov for yderligere forbedringer, for så vidt angår: — undtagelserne fra budgetprincipper — IAS' rolle — oprettelse af et revisionsudvalg — for sen betaling af medlemsbidrag — regler om ydelse af tilskud — overgangsbestemmelserne i ITER-finansforordningens artikel 133.

(1) EUT C 342 af 16.12.2010, s. 22.

(2) EFT L 248 af 16.9.2002, s. 1.

(3) EUT L 90 af 30.3.2007, s. 58.

(4) EFT L 357 af 31.12.2002, s. 72.